**BALATONSZEPEZD KÖZSÉG ÖNKORMÁNYZATA KÉPVISELŐ-TESTÜLETÉNEK**

**12/2023. (VI.28.) önkormányzati rendelete**

**az elhagyott hulladék felszámolásához szükséges helyi intézkedésekről**

Balatonszepezd Község Önkormányzata Képviselő-testülete a hulladékról szóló 2012. évi CLXXXV. törvény 88. § (4) bekezdésében kapott felhatalmazás alapján, a hulladékról szóló 2012. évi CLXXXV. törvény 35. § (1) bekezdés h) pontjában meghatározott feladatkörében eljárva a következőket rendeli el:

**1. §**

(1) Az önkormányzat lakossági bejelentés alapján vagy hivatalból végzi a település közigazgatási területén belül az elhagyott hulladék felderítését az önkormányzat falugondnoka, az önkormányzat fizikai alkalmazottja és az önkormányzati közmunka programban dolgozó közfoglalkoztatottak útján.

(2) A közterületen hulladék ismeretlen személy által történő elhelyezéséről, elhagyásáról, az elhagyott hulladék helyéről, jellegéről és mennyiségéről az önkormányzatot értesíteni kell.

**2. §**

(1) Az önkormányzat a lakossági bejelentés alapján köteles gondoskodni a közterületen elhagyott hulladék összegyűjtéséről. A település területén elhagyott hulladék felszámolásának költségeit az önkormányzat a költségvetésében biztosítja.

(2) Amennyiben megállapítható a közterületen elhagyott hulladék tulajdonosának vagy elhelyezőjének személye, a Zánkai Közös Önkormányzati Hivatal jegyzője a hulladék tulajdonosával vagy a hulladékot elhagyó személlyel szemben a vonatkozó kormányrendelet szerint eljárást indít, indokolt esetben hulladékgazdálkodási bírságot szab ki.

**3. §**

Hatályát veszti a hulladékgazdálkodási közszolgáltatás igénybevételének rendjéről szóló 8/2015. (VI.15.) önkormányzati rendelet.

**4. §**

Ez a rendelet 2023. július 1-jén lép hatályba.

Balatonszepezd, 2023. június 27.

                         **Bíró Imre                                                                    dr. Varga Viktória**

                          polgármester                                                                             jegyző

Kihirdetve: 2023. június 28.

**dr. Varga Viktória**

 jegyző